**A Pest Megyei Építész Kamara pályázati felhívása**

**a WÉber Antal díj 2023. évi adományozásáról**

A Pest Megyei Építész Kamara (a továbbiakban: PMÉK) a 2014. évi küldöttgyűlésén Wéber Antal magyar műépítész emlékére az illetékességi területén kamarai tagsággal rendelkező tagok részére, a szakmai megítélés szerinti legkiválóbb alkotói tevékenységet folytatók számára adományozható Wéber Antal elismerő díjat alapított. A Díj olyan természetes személynek (kivételes esetben csoportnak) adományozható, aki a PMÉK tagjaként, illetve egykori tagjaként, a környezet alakítása, fejlesztése és védelme szempontjából meghatározó alkotó tevékenysége kiemelkedően magas színvonalú szakmai értékeket hordoz. A Díj alapító okirata a <http://www.pmek.hu> honlapon megtekinthető.

**A pályázati anyagok postára adásának határideje: 2023. január 31.**

**A benyújtott pályázatnak az alábbiakat kell tartalmaznia:**

* kitöltött adatlap;
* kitöltött javaslati lap (önálló pályázat esetén nem szükséges);
* portfólió:

a Díjra javasolt, illetve a Díjra pályázó személy munkásságának ismertetése írott és képi formában (szakmai életrajz, publikációk, díjak, közszereplés stb.), továbbá különösen a díj odaítélésének megalapozására alkalmas, kiemelkedő színvonalú alkotások bemutatása az esetleges alkotótársak nevének feltüntetésével (max.50 MB terjedelemben egy fájlba fűzve: az elbírálást segítő rajz, skicc, fotó, publikáció; képek 72 DPI felbontásban, 42x29 cm méretben, JPG formátumban);

A teljes pályázati anyagot kizárólag digitális formátumban adathordozóra rögzítve postai úton, vagy a <http://pmek.hu/weber-antal-dij-jelentkezes> oldalra feltöltve lehet benyújtani.

Technikai jellegű kérdések az alábbi e-mail címen tehetők fel: pmek@pmek.hu

Budapest, 2022. november 29.

**Philipp Frigyes**

a PMÉK elnöke